  Виталий Пронин Уйпал Кавказэ Удмуртиысь пиосъёс ветло ини 10 арлэсь кема. Нырысь Чечняын ужаллязы, та вакытэ - Дагестанын.Дагестанысь бертӥзы асьме полицейскойёс. 49 воргоронъёс Кизилюртын 6 толэзь службазэс нуизы. Ижысь чугун сюрес вокзалын кузпалъёссэс, атайёссэс, агайёссэс пумитасьёс трос люкаськиллям. Шунды пыже. Витисьёслэн сюлэмзы дырекъя. Ялан часъёссэс учкыло: о-о, шуо, поезд вуытозь, кылем на 10 минут. Уг оско кадь, яратоно воргоронъёссэс ӧз адӟе 180 нунал! Пӧсь шунды сиослэсь кышкатэк, перрон кузя солань-талань ветло.Ижысь Ольга Красновалэн Володя кузпалыз Дагестанэ куинетӥ ползэ мынэм ини. Будо кык пиоссы - Сева но Данил. Атайзэс пумитаны пичильтокъёсты Оля мудрон пӧрмытэм. Дӥсьсы вылын бадӟым букваосын гожтэмын: «Мынам атае - мынам герое!»- Нош аслым юбка вури! - вера егит анай. - Оло, 15 пол ӟезьылӥ. Но кузпалы бертон нуналлы дӥсьме вурыса быдтӥ ик. Дорамы ческыт ӝӧк дасяй. Но Володялэсь пельнянь кутыны куронзэ ӧй быдэсты. Ма, Вавож ёросысь анае дорын кутӥмы ик вал. Но городэ вайытозям, соос тач-тач ог-огзы борды лякиськиллям... Ижысь Ольга Красновалэн Володя кузпалыз Дагестанэ куинетӥ ползэ мынэм ини.Поезд куара шуккиськиз. Сева куалектэм кадь луиз. Вите: кытын, кытын мынам папае?! А-а, тӥ-и-ни! - киосыныз ог-огзылы шонало Володя но Сева. Ваньзы катьтэммемын кадь: полицейскойёс - 4 нунал бертыны курадӟыса, кышноос но анайёс - возьмаса.Воргоронъёсты ӟечкылаз Югдурез утёнъя министерствоысь полицилэн кивалтӥсезлэн воштӥсез Анатолий Викторов. Пӧлысьтызы куд-огезлы Дагестанын адӟем карымон тыршемзы понна гадьпус сётӥз.Уйпал Кавказэ Удмуртиысь пиосъёс ветло ини 10 арлэсь кема. Нырысь Чечняын ужаллязы, та вакытэ - Дагестанын. Кизилюртын полицейскойёс сылӥзы контрольно-пропускной пунктын. Мынӥсь-ветлӥсьёслэсь до-кументъёссэс эскерем сяна, юрттӥськылӥзы дагестан полицейскойёслы: урамъёсты, калыко интыосты чаклаллязы. Соосты воштӥсьёс - шаерысьтымы 50 котыр воргоронъёс - июнь шорын кошкизы ини Дагестанэ. Таосыз но полицейскойёс ужалозы Кизилюрт городын.Ольга Корепанова    Теги: милямрепортажмы  